Íslandsstofa tók þátt í Reiseliv ferðasýningunni sem fór fram í Lillestrøm í Noregi dagana 13. - 16. janúar 2011 . Reiseliv er stærsta ferðasýningin í Noregi en um 31.000 manns sóttu sýninguna að þessu sinni . Sýningin er annarsvegar vettvangur fyrir B2B og hinsvegar fyrir almenning . Fimm fyrirtæki tóku þátt á Íslandsbásnum . Íslandsstofa tók þátt í Reiseliv ferðasýningunni sem fór fram í Lillestrøm í Noregi dagana 13. - 16. janúar 2011 . Reiseliv er stærsta ferðasýningin í Noregi en um 31.000 manns sóttu sýninguna að þessu sinni . Sýningin er annarsvegar vettvangur fyrir B2B og hinsvegar fyrir almenning . Fimm fyrirtæki tóku þátt á Íslandsbásnum . Til að vekja enn meiri athygli á Íslandsbásnum og því sem landið hefur upp á að bjóða , var boðið upp á tískusýningu frá Cintamani og Farmers Market auk þess sem 3 Raddir og Beatur fluttu nokkur lög . Einnig var teiknisamkeppni í gangi fyrir börn . Íslenskur Súper Jeppi var á básnum og vakti hann mikla athygli . Greina má mikinn áhuga meðal Norðmanna á ferðalögum til Íslands . Í pallborðsumræðum sem fram fóru á blaðamannafundi á vegum sýningarhaldara var þess sérstaklega getið að Ísland væri án efa einn af áhugaverðustu áfangastöðunum fyrir Norðmenn á árinu 2011 . Nýjustu straumarnir í ferðalögum Norðmanna eru þeir að þeir virðast nú kaupa dýrari ferðir og ferðast meira á eigin vegum en áður .